L 228/40
FI
Euroopan unionin virallinen lehti
15.9.2023
(6)
On aiheellista, että kyseisiä vaatimuksia sovelletaan edelleen yleistä ilmaliikennettä yhtenäisessä eurooppalaisessa ilmatilassa harjoittaviin ilma-aluksen käyttäjiin lennon kaikissa vaiheissa ja lentopaikan kenttäalueella, lukuun ottamatta asetuksen (EU) 2018/1139 2 artiklan 3 kohdan a alakohdassa tarkoitettuja ilma-aluksia.
Jäsenvaltioiden olisi vastattava sen varmistamisesta, että näillä ilma-aluksilla harjoitettavassa lentotoiminnassa otetaan asianmukaisesti huomioon kaikkien muiden ilma-alusten lentotoiminnan turvallisuus.
Jäsenvaltiot voivat kuitenkin päättää soveltaa tätä asetusta myös näihin ilma-aluksiin.
(7)
Tässä asetuksessa olisi asetuksen (EY) N:o 29/2009 soveltamisalan mukaisesti säädettävä samoista poikkeuksista tiedonsiirtovaatimuksiin kuin mitä komission täytäntöönpanopäätöksen (EU) 2019/2012 (7) nojalla myönnetään.
(8)
Täytäntöönpanoasetuksen (EU) N:o 1079/2012 14 artiklan 2 kohdassa säädettiin vapautuksista vaatimuksesta, jonka mukaan ilma-aluksen radiolaitteilla olisi oltava 8,33 kHz:n kanavavälin käyttövalmius silloin, kun radiovarustus vaaditaan.
Tällä asetuksella ei pitäisi muuttaa voimassa olevia vapautuksia.
(9)
Tämän asetuksen vaatimusten laatimisessa on otettu asianmukaisesti huomioon ATM-yleissuunnitelman sisältö ja siihen sisältyvät viestintä-, suunnistus- ja valvontavalmiudet.
(10)
Euroopan unionin lentoturvallisuusvirasto on lausunnollaan 01/2023 laatinut ja toimittanut komissiolle täytäntöön­ panosääntöjen luonnokset asetuksen (EU) 2018/1139 75 artiklan 2 kohdan b ja c alakohdan ja 76 artiklan 1 kohdan mukaisesti.
(11)
Tässä asetuksessa säädetyt toimenpiteet ovat asetuksen (EU) 2018/1139 127 artiklalla perustetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla Kohde ja soveltamisala 1.
Tässä asetuksessa vahvistetaan ilmatilan käyttöä koskevat toimintasäännöt ja ilma-alusten laitevaatimukset, joita tarvitaan turvallisen ja yhdenmukaisen lentotoiminnan varmistamiseksi yhtenäisessä eurooppalaisessa ilmatilassa. 2.
Tätä asetusta sovelletaan asetuksen (EU) 2018/1139 2 artiklan 1 kohdan b alakohdan i ja ii alakohdassa sekä 2 artiklan 1 kohdan c alakohdassa tarkoitettuihin ilma-alusten käyttäjiin, jotka harjoittavat yleistä ilmaliikennettä yhtenäisessä eurooppalaisessa ilmatilassa, yhtenäiseen eurooppalaiseen ilmatilaan tai yhtenäisestä eurooppalaisesta ilmatilasta.
2 artikla Määritelmät Tässä täytäntöönpanoasetuksessa tarkoitetaan: 1) ’lennonjohtoyksiköllä’ tapauksen mukaan aluelennonjohtoa, lähestymislennonjohtoa tai lähilennonjohtoa tarkoittavaa yleisnimitystä; 2) ’tiedonsiirtopalvelulla’ sarjaa toisiinsa liittyviä ilmaliikenteen hallinnan toimintoja, joita tuetaan ilma-aluksen ja maaaseman välisillä tiedonsiirtoyhteyksillä, joilla on selvästi määritelty operatiivinen tavoite ja jotka aloittavat ja päättävät operatiivisen tapahtuman; 3) ’kantoaallonsiirtomenetelmän käytöllä’ tapausta, jossa määrättyä operatiivista kuuluvuusaluetta ei voida varmistaa yhdellä maassa sijaitsevalla lähettimellä ja jossa häiriöiden minimoimiseksi kahdesta tai useammasta maassa olevasta lähettimestä lähetettävät signaalit siirretään sivuun kanavan nimelliseltä keskitaajuudelta.
(7) Komission täytäntöönpanopäätös (EU) 2019/2012, annettu 29 päivänä marraskuuta 2019, tiedonsiirtopalveluja koskevista vaatimuksista yhtenäisessä eurooppalaisessa ilmatilassa annetun asetuksen (EY) N:o 29/2009 14 artiklan mukaisista vapautuksista (EUVL L 312, 3.12.2019, s. 95).